ב-4 ביוני 2020, הוציא ג'ונגקוק את השיר "Still With You", בחינם, בפלטפורמות שונות כמו SoundCloud, כחלק מחגיגות הבכורה השנתיות של BTS. השיר הופק על ידי ג'ונגקוק עצמו.
השפעה.
בסקר שנערך על ידי חברת Gallup Korea, דורג ג'ונגקוק כסלבריטאי השלישי האהוב ביותר בקוריאה הדרומית לשנת 2019. הוא נכלל לראשונה ברשימה בשנת 2016, כשדורג במקום ה-20, לאחר מכן, בשנת 2017 דורג במקום ה-17, ובשנת 2018 דורג במקום ה-8. ב-2018, דורג ג'ונגקוק במקום הראשון במשך 10 שבועות ברציפות ברשימת הסלבריטאים האהובים ביותר בסין של מגזין "Hi China". ג'ונגקוק פופולרי גם ברשתות החברתיות בקרב המעריצים. בדצמבר 2018, זכה סרטון שלו שר באולפן לכמות הציוצים המחודשים הרבה ביותר בקוריאה הדרומית באותה השנה. אמנים שונים ציינו אותו כהשפעה ומודל לחיקוי, בהם הזמר קים דונג-האן והצמד היונגסאופ X אויונג. בין האמנים אותם ציין ג'ונגקוק כהשראות המוזיקליות שלו נמנים ג'סטין ביבר, ג'סטין טימברלייק ואשר.
הפופולריות של ג'ונגקוק זיכתה אותו בכינוי "Sold Out King", כיוון שפריטים שנודע כי הוא משתמש לעיתים קרובות נמכרים במהירות, בין היתר, נעליים, מרכך כביסה, יין, רומנים כדוגמת " I Decided to Live as Me" מאת קים סו-היון, שהפך לרב-מכר בקוריאה וביפן, וכן האנבוק . התקשורת הקוריאנית דיווחה כי ג'ונגקוק יצר טרנד אופנתי בתעשיית הבידור הקוריאנית הנקרא "האנבוק מודרני", לאחר שצולם כאשר הוא לבוש בהאנבוק, ומפורסמים שונים החלו ללבוש בגדים דומים לאלו שלבש.
לפי מצעד אמצע השנה של גוגל, ג'ונגקוק היה הזמר הקיי-פופ המחופש ביותר לשנת 2019. הוא הגיע בשנית לראש המצעד בשנת 2020, ואף היה זמר הקיי-פופ המחופש ביותר ביוטיוב ב-2019 ו-2020. ברשת החברתית טאמבלר, הוא דורג במקום הראשון ב-'Top K-Pop Stars' במשך 3 שנים רצופות. בטוויטר, זכה ציוץ שלו בכמות הרבה ביותר של ציוצים מחודשים בשנת 2019, וציוץ אחר שלו זכה בכמות השנייה הגדולה ביותר של ציוצים מחודשים בשנת 2020. במרץ 2021, קבע ג'ונגקוק שיא חדש מכל הזמנים עבור כמות הצופים הגדולה ביותר בזמן אמת בפלטפורמה "V Live", כאשר עלה שידור הסולו החי שלו על 22 מיליון צופים בו זמנית. הוא שבר לראשונה את השיא באוקטובר 2018, כאשר הכמות הייתה מעל ל-3.7 מיליון צופים ברחבי העולם.
ביוני 2021, השתמש המחוקק של מפלגת הצדק השתמש בתמונות שלו כדי לקדם לגליזציה של קעקועים בקוריאה הדרומית, הפועלת לפי תקנות. המהלך זכה לגינוי נרחב על ידי גולשים ברשת, שהאשימו את המחוקק בניצול תהילתו של ג'ונגקוק למטרות פוליטיות. באותה השנה, פרסם ראש העיר טגבילרן שבפיליפינים, ג'ון ג'יזנל יאפ, תמונות של ג'ונגקוק על מנת לעודד אזרחים לקבל את החיסון לקורונה.
חיים אישיים.
ב-2017, התמוטט ג'ונגקוק במהלך הופעה בצ'ילה. לאחר מכן, התברר כי חש ברע באותו יום. בשנת 2018, במהלך סיבוב ההופעות השלישי של הלהקה, "Love Yourself World Tour", הוא סבל מפציעה בעקב, מה שמנע ממנו מלהשתתף בכוריאוגרפיה. כתוצאה מכך, בחלק מהלג האירופי של סיבוב ההופעות הוא שר בישיבה. ביולי 2019, קנה ג'ונגקוק דירה במחוז יונגסאן, סיאול בשווי 4 מיליארד וון דרום קוריאני. בנובמבר של אותה שנה, הוא היה מעורב בתאונת דרכים עם מונית. לאף אחד מהצדדים לא נגרמו פציעות חמורות והוסכם על הסדר ידידותי עם הקורבן. בדצמבר 2020, הוא העניק את דירתו ביונגסאן במתנה לאחיו הגדול.
מאז 2018, מתגורר ג'ונקוק בהנאם-דונג, סיאול, קוריאה הדרומית עם חבריו ללהקה.
דיסקוגרפיה.
שירים שכתב/הפיק.
כל הקרדיטים לשירים לקוחים ממסד הנתונים של איגוד זכויות היוצרים הקוריאני של המוזיקה, אלא אם צוין אחרת.
ויקי מיקי
ויקי מיקי (באנגלית: Weki Meki; בקוריאנית: 위키미키; בקיצור WEME או WKMK) היא להקת בנות דרום קוריאנית שהוקמה על ידי Fantagio בשנת 2017. הלהקה מורכבת משמונה חברות: ג'י סו-יון, אלי, צ'וי יו-ג'ונג, קים דו-יון, סיי, לואה, רינה ולוסי.
היסטוריה.
לפני הקמת הלהקה.
חברות הלהקה החלו את דרכן כמתלמדות תחת "Fantagio i-Teen", תוכנית לפיתוח כישרונות מטעם חברת התקליטים Fantagio Entertainment, והיו ידועות בשם "i-Teen Girls".
בשנת 2015, חברות i-Teen Girls, קים דו-יון, צ'וי יו-ג'ונג, לואה, לוסי ואלי (וכן המתלמדות לשעבר צ'ו יה-ג'ין ולי סו-מין) הופיעו הופעת קמע בדרמה המקוונת "To Be Continued" של להקת הבנים אסטרו, השייכת לאותה החברה.
אלי (בשמה המלא, ג'ונג הא-רים), צ'וי יו-ג'ונג, קים דו-יון וסיי (בשמה המלא, לי סאו-ג'ונג) התמודדו בתוכנית הטלוויזיה "Produce 101" של ערוץ Mnet, ששודרה בין ה-22 בינואר ל-1 באפריל 2016. צ'וי יו-ג'ונג וקים דו-יון דורגו ב-11 המתמודדות הראשונות ונכנסו ללהקת הבנות I.O.I.
ב-6 ביולי 2017, חשפה Fantagio כי להקת הבנות החדשה שלהם תיקרא "Weki Meki".
2017–2018: הופעת בכורה עם "Weme", "Lucky", ו-"Kiss, Kicks".
ב-8 באוגוסט 2017, פרסמה הלהקה את מיני-אלבום הבכורה שלה, "Weme". המיני-אלבום מכיל שש רצועות, בהן הסינגל המוביל ששמו "I Don't Like Your Girlfriend". השירים באלבום נכתבו, בין השאר, על ידי חברת הלהקה צ'וי יו-ג'ונג. חודש לאחר מכן, פורסמה פיזית "גרסה B" מוגבלת של מיני-אלבום הבכורה שלהם. בנובמבר, לפי מצעד המוזיקה של Gaon, נמכרו למעלה מ-47,000 עותקים פיזיים של המיני-אלבום מאז יציאתו, ובכך היה לאלבום הנמכר ביותר של להקת בנות שהוקמה ב-2017.
ב-1 בפברואר 2018, עלתה ליוטיוב תוכנית הריאליטי . התוכנית כללה 60 פרקים בסך הכל, ונמשכה עד ל-1 באפריל 2018. התוכנית עקבה אחרי חברות הלהקה בקמפיין 60 הימים שלהן במטרה להפוך לאיידוליות.
ב-21 בפברואר 2018, הוציאו ויקי מיקי את המיני-אלבום השני שלהן, ששמו "Lucky". המיני-אלבום כולל שישה שירים בסך הכל, בהם הסינגל המוביל "La La La", והשיר "Butterfly", שהוא גרסה מחודשת לפסקול מקורי מסרט הספורט "Take Off" משנת 2009, אותו הוציאה הלהקה כתמיכה באולימפיאדת החורף 2018.
ב-11 באוקטובר 2018, פרסמה הלהקה את אלבום הסינגל הראשון שלה, "Kiss, Kicks". האלבום כלל שלוש רצועות, בהן הסינגל המוביל "Crush".
2019: "Lock End LOL" ו-"Week End LOL".
ב-14 במאי, הוציאה הלהקה את אלבום הסינגל השני שלה, "Lock End LOL", הכולל את הסינגל המוביל "Picky Picky".
ב-8 באוגוסט הוציאה הלהקה את "Week End LOL", גרסה מחודשת של אלבומה הקודם, הכוללת את הסינגל המוביל "Tiki-Taka (99%)", לצד שלוש הרצועות מהאלבום המקורי.
2020: המשך פריצה עם "Hide and Seek" ו-"New Rules".
ב-6 בפברואר, אישרה Fantagio כי הלהקה תפרסם ב-20 בפברואר 2020 את אלבום הסינגל הדיגיטלי "Dazzle Dazzle", וכן כי חברת הלהקה יוג'ונג תחזור לאחר ההפסקה שלה מאוקטובר 2019.
ב-29 במאי, פרסמה Fantagio תמונות טיזר למיני-אלבום השלישי של הלהקה, "Hide and Seek", שעתיד לצאת ב-18 ביוני 2020. המיני-אלבום מורכב מחמישה שירים, בהם הסינגל "Oopsy", והסינגל שיצא בעבר, "Dazzle Dazzle".
ב-8 באוקטובר, הוציאו ויקי מיקי את המיני-אלבום הרביעי שלהן, "New Rules", הכולל חמישה שירים, בהם הסינגל "Cool", וכן הגרסה האנגלית שלו, "", שהוא השיר הראשון של הלהקה בשפה האנגלית.
2021–הווה:.
ב-18 בנובמבר 2021, פרסמה הלהקה את המיני-אלבום החמישי שלה, , הכולל שישה שירים, בהם הסינגל המוביל "Siesta".
Weki Meki
הכוח האחד
ת'ייר סקאדר
ת'ייר סקאדר (באנגלית: Thayer Scudder; נולד ב-4 באוגוסט 1930, ניו הייבן) הוא פרופסור אמריקאי לאנתרופולוגיה במכון הטכנולוגי של קליפורניה.
ביוגרפיה.
ת'ייר סקאדר למד באוניברסיטת הרווארד אותה סיים עם תואר שלישי בשנת 1960. בהמשך הוא עשה פוסט דוקטורט בלימודי אפריקה, אנתרופולוגיה ובמדעי החברה בבית הספר לכלכלה של לונדון.
בשנים 1956–1957 הוא עבד בדרום אפריקה בה היה שותף למחקר של אליזבת קולסון. בשנים 1961–1962 הוא עבר באוניברסיטה האמריקאית בקהיר. לאחר מכך סקאדר חזר לארצות הברית ונקלט לעבודה במכון הטכנולוגי של קליפורניה.
בהיותו בקלטק, סקאדר חקר נושאים שונים והפך למומחה בעל שם עולמי בהקשר להשפעת בניית סכרים על הכלכלה, סביבה והחברה האנושית באזור. הוא היה יועץ למספר פרויקטים גדולים בתחום באפריקה ואסיה. בנוסף לכך הוא עוסק במחקר של חברה בעלת הכנסות נמוכות באפריקה.
בשנת 1975 הוא קיבל מלגת גוגנהיים. בשנת 1999 הוענקה לו מדליית מלינובסקי.
ראבוטניצה
ראבוטניצה(ברוסית:Работница, "הפועלת") הוא כתב עת נשים בשפה רוסית שהפצתו החלה בתחומי האימפריה הרוסית בשנת 1914, הגיע לשיא הפצתו בתקופת ברית המועצות ומופץ בצורה מקוונת גם בשנת 2021.
כתב עת נוסד ביוזמת ולדימיר איליץ' לנין במטרה להפיץ את דעותיו בקרב נשים. לקראת פרסום המהדורה הראשונה, רוב חברי המערכת נעצרו והיא יצאה לאור הודות פעילותה של אמיליה אלכסייבה לקראת יום האישה הבינלאומי 1914. במהלך שנת 1914 יצאו לאור 7 מהדורות ובקיץ הפצת כתב עת הופסקה.
בשנים 1917–1918 יצאו 13 מהדורות בתדירות שבועית. החל משנת 1923 מערכת של "ראבוטניצה" נמצאת במוסקבה. החל משנת 1943 כתב עת היה מופץ באופן חודשי. בתחילת שנות ה-50 של המאה ה-20 התפוצה הגיע לכ-350 אלף העתקים ובשנת 1990 היא הגיע לשיא של 23 מיליון. אמנם עד מהרה תפוצתו ירדה באופן משמעותי ותוך שנה הגיע ל-12 מיליון. בשנת 2013 הופצו 35 אלף בלבד. כיום הוא מופץ באינטרנט בלבד.